**کے کے اوشا** (3 جولائی 1939ء تا اکتوبر 2020ء) ایک بھارتی جج تھی جنھوں نے کیرالہ ہائی کورٹ کے چیف جسٹس کے طور پر خدمات انجام دیں۔ وہ ہائی کورٹ کی پہلی خاتون جج تھیں۔ انھوں نے خواتین کے حقوق اور ہر قسم کے امتیازی سلوک کے خاتمے کی وکالت کی۔ اوشا نے ایکسائز اینڈ سروس ٹیکس اپیلیٹ ٹریبونل کی صدر کے طور پر خدمات انجام دیں۔

زندگی اور رسمی کیریئر
---------------------

کے کے اوشا 3 جولائی 1939ء کو پیدا ہوئی۔  انھوں نے 1961ء میں بطور وکیل داخلہ لیا۔ انھیں 1979ء میں کیرالہ ہائی کورٹ میں گورنمنٹ پلیڈر مقرر کیا گیا۔ وہ 25 فروری 1991ء سے 3 جولائی 2001ء تک ہائی کورٹ میں جج اور پھر چیف جسٹس رہیں۔  وہ 2000ء سے 2001ء تک چیف جسٹس رہی۔  وہ بار سے ہائی کورٹ میں شامل ہونے اور چیف جسٹس بننے والی پہلی خاتون تھیں۔ ہائی کورٹ سے سبکدوشی کے بعد، 2001ء سے 2004ء تک وہ دہلی میں قائم کسٹمز، ایکسائز اور سروس ٹیکس اپیلیٹ ٹریبونل کی صدر رہیں۔

دیگر سرگرمیاں
-------------

1975ء میں، اوشا نے جرمنی کے شہر ہم برک میں خواتین وکلا کی بین الاقوامی فیڈریشن کے بین الاقوامی کنونشن میں بھارت کی نمائندگی کی۔  انھوں نے خواتین کے حوالے سے ہر طرح کے امتیازی سلوک کے خاتمے سے متعلق کنونشن پر اقوام متحدہ کے مشترکہ سیمینار میں بھی بھارت کی نمائندگی کی، جس کا اہتمام انٹرنیشنل فیڈریشن آف ویمن لائرز اور انٹرنیشنل فیڈریشن آف ویمین آف لیگل کیریئرز نے کیا تھا۔  وہ یونیورسٹی ویمنز ایسوسی ایشن کی رکن اور صدر تھیں۔ وہ "سری نارائن سیوکا سماجم" میں شامل تھیں، جو تروواننتاپورم میں ایک یتیم خانہ اور بے سہارا خواتین کا گھر تھا۔

جنوری 2005ء اور اکتوبر 2006ء کے درمیان، اوشا نے اڑیسہ میں فرقہ وارانہ صورت حال کی تحقیقات کے لیے انڈین پیپلز ٹریبونل (آئی پی ٹی) کی طرف سے ایک انکوائری کی سربراہی کی۔  سنگھ پریوار کے کارکنوں نے بھوبنیشور میں حتمی سماعت میں خلل ڈالا۔ٹریبونل کی ایک رکن آنگنا پی۔ چیٹرجی نے الزام لگایا کہ ہندو قوم پرست کارکنوں نے ٹریبونل کے ارکان کو عصمت دری کرنے اور سڑکوں پر برہنہ کرنے کی دھمکی دی۔ اوشا اور ٹریبونل کے ساتھی رکن، گجرات ہائی کورٹ کے سابق قائم مقام چیف جسٹس، آر اے مہتا نے اس واقعے کو "حیران کن، اشتعال انگیز اور انتہائی قابل مذمت" قرار دیا۔

دسمبر 2011ء میں اوشا منی پور میں انسانی حقوق کے مسائل پر آئی پی ٹی پینل کی رکن تھیں۔امفال میں بیٹھے پینل نے پانچ سال کے عرصے میں ماورائے عدالت قتل اور انسانی حقوق کی دیگر خلاف ورزیوں کے چالیس سے زیادہ مقدمات کے بارے میں گواہی سنی۔ اس نے ریاست میں مسلح افواج (خصوصی اختیارات ایکٹ) کو منسوخ کرنے کی سفارش کی۔

ذاتی زندگی
----------

اوشا کی شادی وکیل اور جج کے۔ سکومارن سے ہوئی تھی اور وہ ملک کے پہلے جج جوڑے تھے۔  ان کی دو بیٹیاں تھیں۔ 81 سال کی عمر میں، وہ دل کا دورہ پڑنے اور ہفتے بعد ریڑھ کی ہڈی کی سرجری کے بعد 5 اکتوبر 2020ء کو انتقال کر گئیں۔

حوالہ جات
---------

1. ↑
2. 1 2
3. 1 2  "കേരള ഹൈക്കോടതിയിൽ ചീഫ് ജസ്റ്റിസായ ആദ്യ മലയാളി വനിത കെ.കെ.ഉഷ അന്തരിച്ചു; ജസ്റ്റിസ് ഉഷ ..."۔ www.marunadanmalayalee.com۔ اخذ شدہ بتاریخ 06 اکتوبر 2020
4. ↑  "Former Judges"۔ High Court of Kerala۔ اخذ شدہ بتاریخ 20 اپریل 2012
5. ↑  [[:سانچہ:Title case]] (PDF)۔ Indian People's Tribunal on Environment and Human Rights۔ September 2006۔ ISBN 81-89479-13-X۔ 17 مئی 2019 میں اصل (PDF) سے آرکائیو شدہ۔ اخذ شدہ بتاریخ 20 اپریل 2012  الوسيط `|url-status=` تم تجاهله (معاونت); وصلة إنترويكي مضمنة في URL العنوان (معاونت)
6. 1 2  Dr. Saroj Kumar Singh (2017)۔ Role of Women in India۔ RED'SHINE Publication. Pvt. Ltd۔ صفحہ: 108۔ ISBN 9789386483096
7. ↑  Angana Chatterji (20 March 2012)۔ "To: The Tom Lantos Human Rights Commission" (PDF)۔ 15 ستمبر 2012 میں اصل (PDF) سے آرکائیو شدہ۔ اخذ شدہ بتاریخ 19 اپریل 2012  الوسيط `|url-status=` تم تجاهله (معاونت)
8. ↑  "Tribunal seeks act repeal – 'Independent' panel wants AFSPA to go"۔ The Daily Telegraph۔ 19 January 2011۔ 22 جنوری 2011 میں اصل سے آرکائیو شدہ۔ اخذ شدہ بتاریخ 20 اپریل 2012  الوسيط `|url-status=` تم تجاهله (معاونت)
9. ↑  "Justice KK Usha, first woman chief justice of Kerala HC from the bar, passes away at 81"۔ The New Indian Express۔ اخذ شدہ بتاریخ 05 اکتوبر 2020